origenes.contra-celsum 5.35
Διὰ τούτων δὲ ὁδεύειν δοκεῖ τῷ Κέλσῳ ὁ λόγος ἐπὶ τὸ δεῖν πάντας ἀνθρώπους κατὰ τὰ πάτρια ζῆν , οὐκ ἂν μεμφθέντας ἐπὶ τούτῳ · Χριστιανοὺς δὲ τὰ πάτρια καταλιπόντας καὶ οὐχ ἕν τι τυγχάνοντας ἔθνος ὡς Ἰουδαῖοι ἐγκλήτως προστίθεσθαι τῇ τοῦ Ἰησοῦ διδασκαλίᾳ . λεγέτω ουν ἡμῖν , πότερον καθηκόντως οἱ φιλοσοφοῦντες καὶ διδασκόμενοι μὴ δεισιδαιμονεῖν καταλείψουσι τὰ πάτρια , ὡς καὶ φαγεῖν τῶν ἀπηγορευμένων ἐν ταῖς πατρίσιν αὐτῶν , ἢ παρὰ τὸ καθῆκον τοῦτο πράξουσιν ; εἰ μὲν γὰρ διὰ φιλοσοφίαν καὶ τὰ κατὰ δεισιδαιμονίας μαθήματα οὐ φυλάττοντες τὰ πάτρια καὶ φάγοιεν ἂν τῶν ἀπηγορευμένων αὐτοῖς ἐκ πατέρων , διὰ τί οὐχὶ καὶ Χριστιανοὶ , λόγου αἱροῦντος μὴ τευτάζειν περὶ τὰ ἀγάλματα καὶ τὰ ἱδρύματα ἢ καὶ περὶ τὰ δημιουργήματα τοῦ θεοῦ ἀλλ᾿ ὑπεραναβαίνειν καὶ τὴν ψυχὴν παριστάνειν τῷ δημιουργῷ , τὸ ἀνάλογον ποιοῦντες τοῖς φιλοσοφοῦσιν ἀνεγκλήτως τοῦτο πράττοιεν ; εἰ δ᾿ ὑπὲρ τοῦ φυλάξαι τὴν προκειμένην ἑαυτῷ ὑπόθεσιν ὁ Κέλσος ἐρεῖ ἢ οἱ εὐδοκοῦντες τοῖς αὐτοῦ ὅτι καὶ φιλοσοφήσας τις τηρήσει τὰ πάτρια · ὥρα φιλοσόφους γελοιοτάτους φέρ᾿ εἰπεῖν ἐν Αἰγυπτίοις γενέσθαι φυλαττομένους ἐμφαγεῖν κρομύου , ἵνα τὰ πάτρια τηρῶσιν , ἢ μορίων τινῶν τοῦ σώματος οἷον κεφαλῆς καὶ ὤμου , ἵνα μὴ παραβαίνωσι τὰ ὑπὸ πατέρων αὐτοῖς παραδοθέντα . καὶ οὔπω λέγω περὶ τῶν τὰς τοῦ σώματος φλυαρίας ἐν φύσαις φριττόντων τῶν Αἰγυπτίων ὅτι , ἐὰν ἀπὸ τῶν τοιούτων τις φιλοσοφήσῃ καὶ τηρήσῃ τὰ πάτρια , γελοῖος ἂν εἴη φιλόσοφος ἀφιλόσοφα πράττων . οὕτως οὖν καὶ ὁ ὑπὸ τοῦ λόγου προσαχθεὶς ἐπὶ τὸ σέβειν τὸν τῶν ὅλων θεὸν καὶ διὰ τὰ πάτρια κάτω που μένων παρὰ τοῖς ἀγάλμασι καὶ τοῖς ἀνθρωπίνοις ἱδρύμασι καὶ μὴ βουλόμενος ἀναβῆναι τῇ προαιρέσει πρὸς τὸν δημιουργὸν παραπλήσιος ἂν γένοιτο τοῖς μαθοῦσι μὲν τὰ φιλοσοφίας φοβουμένοις δὲ τὰ μὴ φοβερὰ καὶ νομίζουσιν ἀσέβειαν εἶναι τὸ τοιῶνδε ἐμφαγεῖν .
Lemmas: διά οὗτος δέ ὁδεύω δοκέω ὁ ξελσυς ὁ λόγος ἐπί ὁ δέω πᾶς ἄνθρωπος κατά ὁ πάτριος ζάω , οὐ ἄν μέμφομαι ἐπί οὗτος · Χριστιανός δέ ὁ πάτριος καταλείπω καί οὐ εἷς τις τυγχάνω ἔθνος ὡς Ἰουδαῖος ἔγκλητος προστίθημι ὁ ὁ Ἰησοῦς διδασκαλία . λέγω οὖν ἐγώ , πότερος καθήκω ὁ φιλοσοφέω καί διδάσκω μή δεισιδαιμονέω καταλείπω ὁ πάτριος , ὡς καί ἐσθίω ὁ ἀπαγορεύω ἐν ὁ πατρίς αὐτός , ἤ παρά ὁ καθήκω οὗτος πράσσω ; εἰ μέν γάρ διά φιλοσοφία καί ὁ κατά δεισιδαιμονία μάθημα οὐ φυλάσσω ὁ πάτριος καί ἐσθίω ἄν ὁ ἀπαγορεύω αὐτός ἐκ πατήρ , διά τίς οὐ καί Χριστιανός , λόγος αἱρέω μή τευτάζω περί ὁ ἄγαλμα καί ὁ ἵδρυμα ἤ καί περί ὁ δημιούργημα ὁ θεός ἀλλά ὑπεραναβαίνω καί ὁ ψυχή παριστάνω ὁ δημιουργός , ὁ ἀνάλογος ποιέω ὁ φιλοσοφέω ἀνέγκλητος οὗτος πράσσω ; εἰ δέ ὑπέρ ὁ φυλάσσω ὁ πρόκειμαι ἑαυτοῦ ὑπόθεσις ὁ ξελσυς λέγω ἤ ὁ εὐδοκέω ὁ αὐτός ὅτι καί φιλοσοφέω τις τηρέω ὁ πάτριος · ὥρα φιλόσοφος γέλοιος φέρω λέγω ἐν Αἰγύπτιος γίγνομαι φυλάσσω ἐνεσθίω κρόμυον , ἵνα ὁ πάτριος τηρέω , ἤ μόριον τις ὁ σῶμα οἷος κεφαλή καί ὦμος , ἵνα μή παραβαίνω ὁ ὑπό πατήρ αὐτός παραδίδωμι . καί οὔπω λέγω περί ὁ ὁ ὁ σῶμα φλυαρία ἐν φῦσα φρίσσω ὁ Αἰγύπτιος ὅτι , ἐάν ἀπό ὁ τοιοῦτος τις φιλοσοφέω καί τηρέω ὁ πάτριος , γέλοιος ἄν εἰμί φιλόσοφος ἀφιλόσοφος πράσσω . οὕτως οὖν καί ὁ ὑπό ὁ λόγος προσάγω ἐπί ὁ σέβω ὁ ὁ ὅλος θεός καί διά ὁ πάτριος κάτω που μένω παρά ὁ ἄγαλμα καί ὁ ἀνθρώπινος ἵδρυμα καί μή βούλομαι ἀναβαίνω ὁ προαίρεσις πρός ὁ δημιουργός παραπλήσιος ἄν γίγνομαι ὁ μανθάνω μέν ὁ φιλοσοφία φοβέω δέ ὁ μή φοβερός καί νομίζω ἀσέβεια εἰμί ὁ τοιόσδε ἐνεσθίω .